สวัสดีค่ะ หนูมีเรื่องทุกข์ใจมากๆค่ะ ช่วงโควิดห่างจากแฟนหลายเดือนมากค่ะ(ประมาณ4เดือน) หลังจากได้เจอกัน เดือน ก.ค. หนูมีเพศสัมพันธ์ค่ะ คือ หนูออรัลเซ็กให้แฟน และทำค่อนข้างนานมากๆค่ะ ปัญหาคือ ริมฝีปากด้านในตรงขอบปากมุมปาก2ข่าง หนูมีผื่นเม็ดเล็กๆคล้ายๆไข่ปลาเป็นทั้ง2ข้าง ไม่เจ็บ ไม่ปวด ไม่คัน แบบนี้ คืออะไรคะ ใช่โรคติดต่อไหมคะ หนูเคลียดมากๆค่ะ รบกวนคุณด้วยนะคะ ขอบพระอย่างสูงค่ะ
สวัสดีค่ะ การมีผื่นเม็ดเล็กๆที่บริเวณมุมปากทั้งสองข้างดังกล่าวมานั้น อาจจะเกิดจาก การมีเริมที่บริเวณริมฝีปาก การมีผื่นแพ้สัมผัสเช่นเครื่องสำอางที่ใช้บริเวณปาก ผื่นภูมิแพ้ ตุ่มจากการระคายเคืองเช่นการเลียริมฝีปากบ่อยๆ การติดเชื้อแบคทีเรีย หรืออาจเป็นแผลถลอกจากการเสียดสีขณะมีเพศสัมพันธ์ทางปากเบื้องต้น ใช้เปล่าสะอาดล้างภายนอกเบาๆ ใช้วาสลีนทาให้ความชุ่มชื้นได้ งดการมีเพศสัมพันธ์ทางปาก ไม่ไปแกะเกาตุ่มและควรไปพบแพทย์เพื่อตรวจเพิ่มเติม หากตุ่มลุกลาม ปวดแสบปวดร้อน มีเลือดหรือหนองไหลจากตุ่ม หากเป็นเริมจริง การรักษาควรได้รับยาต้านไวรัสแบบรับประทานร่วมมาด้วย เพื่อให้รอยโรคยุบไป และการมีเพศสัมพันธ์ครั้งต่อไปควรใส่ถุงยางอนามัยป้องกัน และควรพาแฟนไปรักษาด้วยกัน เพราะเริมเป็นโรคติดต่อผ่านการมีเพศสัมพันธ์หรือการสัมผัสเยื่อบุอวัยวะเพศได้